
	LIETUVOS VERSLUI SVARBI INFORMACIJA

	2026-06-29
	Korėja paskelbė naują nacionalinę AI ir puslaidininkių investicijų programą. Vyriausybė kartu su Samsung Electronics ir SK hynix pristatė ilgalaikę dirbtinio intelekto ir puslaidininkių plėtros programą, kurioje numatyta plėsti lustų gamybą, AI duomenų centrus, robotiką bei puslaidininkių ekosistemą. Tai gali didinti paklausą Europos aukštųjų technologijų tiekėjams, įskaitant lazerių, fotonikos, automatizavimo ir mokslinės įrangos sektorius.
	Massive AI chip investment 


	2026-06-23
	Korea Import Expo 2026.  Korėjoje birželio mėn. vyko vienintelė šalyje specializuota importo paroda Korea Import Expo 2026 organizuojama kartu su Prekybos, pramonės ir energetikos ministerija (MOTIE). Renginys suburia importuotojus, mažmeninės prekybos tinklus ir platintojus, ieškančius užsienio maisto produktų, vartojimo prekių bei inovatyvių technologijų. Parodoje buvo pristatyta Lietuvos maisto pramonės produkcija. 
	Lithuania in Korea Import Expo


	2026-06
	Paskelbta registracija į 2026 m. 2-ame pusmetyje vyksiančias tarptautines parodas, tarp jų K-Display, BIOPLUS-INTERPHEX Korea, AIoT Korea ir Food Week Korea. Šie renginiai gali būti naudingi Lietuvos lazerių, gyvybės mokslų, maisto technologijų, ICT ir išmaniųjų gamybos sprendimų įmonėms planuojančioms plėtrą Pietų Korėjoje
	Korea-expo


	2026-06-23
	Coupang išvengė sankcijų po susitarimo su konkurencijos priežiūros institucija. Korėjos Fair Trade Commission nutraukė tyrimą dėl Coupang, bendrovei sutikus skirti 3 mlrd. vonų paramą tiekėjams. Įmonė buvo tiriama dėl galimai vienašališkai mažintų tiekimo kainų, netinkamai sudarytų sutarčių ir tiekėjų įtraukimo į akcijas be aiškių susitarimų. Susitarimas leido Coupang išvengti baudų, tačiau kartu rodo, kad Korėja toliau stiprina didžiųjų skaitmeninių platformų priežiūrą.
	FTC approves Coupang's co-prosperity plan for its private brand contract - The Korea Times

	2026-06-30
	Korėjos GMO ženklinimo pokyčiai gali paveikti maisto eksportą. Korėjos maisto saugos ministerija(MFDS) 2026 m. rengia GMO ženklinimo reikalavimų detalizavimą. Reikalavimų įgyvendinimas turės pereinamąjį laikotarpį, tačiau eksportuotojams jau dabar verta vertinti žaliavų kilmę ir tiekimo grandines iš trečiųjų šalių. 2026 m. gegužę MFDS pakeitė maisto ženklinimo standartus, o birželį rinkoje vis dar vyko prisitaikymas prie atnaujintų reikalavimų.
	MFDS Key Food Policy Implementation Plans
South Korea Revises Food Labeling Standards

	2026-06-22
	
Atnaujintas: Maisto produktų importo į Korėją vadovas 2026 m.
	Food import guide (English version)

	PRAMONĖ, INŽINERIJA, ICT, FINTECH IR KITOS TECHNOLOGIJOS 

	2026-06-08
	AI infrastruktūros partnerystė su NVIDIA. Nvidia ir Korėjos technologijų grupės paskelbė plačią AI infrastruktūros partnerystę su SK Group, SK hynix, SK Telecom, Naver, Doosan, LG ir Hyundai. Susitarimai apima pažangią atmintį, gigavatinio masto AI debesiją, duomenų centrus, robotiką ir išmaniąją gamybą. 
	Announces-multi-year-tech-deal-with-nvidia-ai-factories


	2026-06-10
	Bendradarbiavimas su Japonija ir Taivanu AI srityje. SK Telecom paskelbė apie bendrą AI fondą su Japonijos ir Taivano partneriais, skirtą investicijoms į AI vertės grandinę - nuo aušinimo sistemų iki AI lustų ir paslaugų. Prie iniciatyvos rengiasi jungtis ir SK hynix. Siekiama formuoti regioninį Rytų Azijos AI kapitalo ir technologijų tinklą.
	https://en.yna.co.kr/view/AEN20260610002100320


	2026-06-14
	Rekordinis ICT eksportas. Korėjos gegužės mėn. ICT eksportas pasiekė visų laikų rekordą – 47,79 mlrd. USD, daugiausia dėl AI paklausos ir puslaidininkių eksporto augimo. Puslaidininkių eksportas sudarė didžiąją augimo dalį, o SSD ir duomenų centrų komponentai taip pat sparčiai didėjo. 
	Koreas-ict-exports-for-may-hit-all-time-high

	2026-06-15
	Samsung žengia į neurotechnologijas. Samsung Electronics gavo pirmą Neuralink užsakymą kurti naujos kartos lustą smegenų-kompiuterio sąsajai. Tai rodo Samsung siekį plėsti klientų ratą į naujas aukštos pridėtinės vertės sritis, įskaitant neurotechnologijas ir medicinos prietaisus. 
	https://www.kedglobal.com/korean-chipmakers/newsView/ked202606150010

	2026-06-23
	Samsung HBM4 pardavimai per keturis mėnesius viršijo 1 mlrd. USD. Samsung Electronics pranešta HBM4 pardavimų dinamika rodo spartų perėjimą prie naujos kartos atminties, skirtos DI akseleratoriams. HBM segmentas tampa vienu svarbiausių Korėjos puslaidininkių konkurencingumo šaltinių, o paklausa siejama su Nvidia ir kitų DI platformų plėtra. 
	Samsung's HBM4 sales top $1 bil. 4 months after launch

	2026-06-23
	Dirbtinio intelekto bumas reikšmingai padidino Korėjos puslaidininkių sektoriaus pelną, eksportą ir investicijas. Tačiau ekspertai perspėja, kad šalies ekonomika išlieka pernelyg priklausoma nuo cikliškos lustų pramonės. Rekomenduojama kartu spartinti naujų ekonomikos sričių plėtrą.
	How-korea-can-turn-its-chip-boom-into-lasting-strength


	2026-06-23
	Prezidento administracija pristatė regioninės plėtros kryptį, kurioje prioritetas skiriamas AI lustams ir duomenų centrams. Tai svarbu vertinant Korėjos bandymą sumažinti ekonomikos koncentraciją Seulo regione.
	Korea AI for regions

	2026-06-24
	Busano mobilumo paroda akcentavo programinės įrangos ir DI integraciją automobiliuose. Mobilumo sektorius Korėjoje vis labiau siejamas su programine įranga, autonomija ir transporto platformomis, o ne vien su transporto priemonių gamyba. 
	Busan mobility show seeks breakthrough as popularity fades

	2026-06-28
	Naver išlaiko dominuojančią paieškos rinkos poziciją. Naver vidaus paieškos rinkoje išlaikė didžiausią dalį, nepaisant didėjančio ChatGPT, Gemini ir kitų DI įrankių naudojimo. Bendrovės AI Briefing funkcija rodo, kaip vietinės platformos integruoja generatyvinį DI į tradicines paslaugas, kad apsaugotų vartotojų bazę. Tai svarbu vertinant Korėjos skaitmeninės rinkos lokalumą. 
	Naver remains dominant player in Korea's search market

	2026-06-28
	Korėjos valdžia ir IT sektorius vertina naujų AI kibernetinio saugumo įrankių rizikas. Mokslo ir ICT ministerija surengė susitikimus su Naver, Kakao, Woowa Brothers, Coupang ir kibernetinio saugumo įmonėmis dėl pažangių DI modelių galimo panaudojimo kibernetinėms atakoms. Diskusija atskleidžia, kad AI saugumas Korėjoje tampa kritinės infrastruktūros ir platformų politikos klausimu..
	Gov't, IT industry on alert over Mythos cybersecurity risks

	2026-06-29
	Korėja paskelbė puslaidininkių ir AI megaprojektus. Prezidento Lee Jae Myung administracija paskelbė didelio masto strategiją, kurioje SK, GS Group ir Naver iš pradžių planuoja investuoti apie 550 trln. vonų į AI duomenų centrų pajėgumus, siekiant iki 2028 m. sukurti 8,4 GW galios infrastruktūrą. Iki 2035 m. bendra investicijų suma galėtų viršyti 1 000 trln. vonų Strategija apima AI lustus, HBM, pakavimo klasterį ir regioninį pramonės išdėstymą už Seulo metropolio ribų. 
	Key facts on South Korea's three chip and AI 'mega projects'

	2026-06-29
	Korėja siekia tapti fizinio AI ir robotikos lydere iki 2030 m. Tame pačiame megaprojektų pakete Korėja numatė komercializuoti humanoidinius robotus dešimtyje pramonės sričių ir per penkerius metus parengti 10 tūkst. AI robotikos specialistų. Tai siejasi su šalies pramonės automatizavimo, gamybos 
	Key facts on South Korea’s three chip and AI mega projects

	2026-06-30
	Korėja paskelbė apie pramonės technologijų apsaugą ir talentų pritraukimo iniciatyvas. Korėjos prekybos minsiterija birželio mėn. paskelbė pramonės technologijų apsaugos gairės ir papildomą kvietimą aukšto lygio užsienio talentams pritraukti į pramonės inovacijų sistemą. Tai rodo, kad Korėja vienu metu stiprina technologijų saugumą ir tarptautinių kompetencijų pritraukimą. 
	MOTIR Press Center and Notices

	GYVYBĖS MOKSLAI, BIOTECHNOLOGIJOS, MEDICINA

	2026-06-09
	Korėjos biotechnologijų licencijavimo sandoriai artėja prie rekordo. Korėjos biofarmacijos licencijavimo sandoriai artėja prie rekordinių verčių: Eli Lilly įsipareigojo per penkerius metus investuoti 500 mln. USD Korėjoje, o ABL Bio pasirašė iki 2,6 mlrd. USD vertės licencijavimo ir bendrų tyrimų sutartį su Eli Lilly dėl kraujo-smegenų barjero technologijos. Tai rodo augantį pasaulinį susidomėjimą Korėjos vaistų kūrimo platformomis ir naujomis terapijomis. 
	https://www.kedglobal.com/bio-pharma/newsView/ked202606090001

	2026-06-15
	Korėjos biofarmacijos įmonės BIO USA renginyje siekė licencijavimo ir AI partnerysčių. Korėjos farmacijos ir biotechnologijų įmonės, įskaitant Samsung Biologics, Celltrion ir SK Biopharmaceuticals, dalyvavo BIO USA 2026 San Diege. Celltrion ir SK Biopharmaceuticals akcentavo AI naudojimą vaistų kūrime, klinikiniuose tyrimuose ir verslo procesuose.  Renginyje dalyvavo 350 Korėjos įmonių.
	K-Bio Heads to BIO USA, Seeking Deals and Tech Exports
Korea rallies 350 firms at Bio USA to court AI deals

	2026-06-16
	Invest Korea išryškino Korėjos biofarmacijos gamybos pajėgumų augimą. Invest Korea sektorinėje apžvalgoje nurodyta, kad Samsung Biologics gamybos pajėgumai 2025 m. siekė 784 tūkst. litrų, o Korėjos biofarmacijos pajėgumai iki 2030 m. gali didėti iki maždaug 2,14 mln. litrų. Tai įtvirtina Korėją kaip vieną iš globalių biologinių vaistų ir CDMO centrų. 
	Invest Korea Industry Deep Dive - Biopharmaceuticals

	2026-06-23
	Korėja pradėjo medicininių duomenų erdvės demonstracinį projektą. Mokslo ir ICT ministerija pradėjo medicininių duomenų erdvės demonstracinį projektą, kuriame dalyvauja apie 50 medicinos institucijų ir AI įmonių. Projekto tikslas - skatinti medicininio AI paslaugas ir bioindustrijos AI transformaciją. 
	Medical data space demonstration project launch

	2026-06-30
	Biologics Manufacturing Korea 2026 rugsėjį telks biologinių vaistų gamybos ekosistemą. Rugsėjo 17-18 d. Songdo, Inčone, planuojamas „Biologics Manufacturing Korea 2026“ renginys pristatomas kaip didžiausia Korėjos biologinių vaistų gamybos.
	Biologics Manufacturing Korea 2026

	[bookmark: _Hlk199329019]INVESTUOTOJAMS AKTUALI INFORMACIJA

	2026-06-11
	SK planuoja AI duomenų centrą Japonijoje. SK grupės planai statyti AI duomenų centrą Japonijoje išryškina Korėjos konglomeratų siekį plėsti DI infrastruktūros projektus užsienyje. Tuo pat metu projektas Korėjoje sukėlė diskusijų dėl vidaus investicijų. Svarbus signalas, kad Korėjos AI infrastruktūros investicijos gali būti mobilios ir priklausyti nuo energijos, reguliavimo bei partnerystės sąlygų.
	SK to build AI data center in Japan amid gov't push for domestic investment

	2026-06-09
	Korėjos Vyriausybė patvirtino dekretą 350 mlrd. USD investicijų JAV planui. Paketas apima 200 mlrd. USD strateginėms pramonės šakoms ir 150 mlrd. USD laivų statybos bendradarbiavimui. 
	South Korea cabinet approves decree on $350 bln US investment plan

	2026-06-18
	Įsteigta Korea-U.S. Strategic Investment Corporation. Korėja įsteigė valstybės remiamą įmonę, kuri valdys dalį 350 mlrd. USD investicijas į JAV. Institucija vertins projektus pagal komercinį pagrįstumą, o prioritetai apims energetiką, pažangias medžiagas, baterijų tiekimo grandines ir laivų statybą. 
	South Korea launches company to manage $350 billion US investment pledge

	EKONOMINIS SAUGUMAS, ENERGETIKA, TRANSPORTAS, STRATEGINIAI PROJEKTAI

	2026-06-18
	Korėja į naują energetikos politiką įtraukė pirmąjį SMR. Korėja pagal naują energetikos kryptį planuoja statyti naujus branduolinius pajėgumus ir pirmąjį mažąjį modulinį reaktorių. Toks sprendimas atspindi branduolinės energetikos grąžinimą į ilgalaikę energetikos strategiją.  
	South Korea to build 3 nuclear plants, 1 SMR under new energy policy

	2026-06-26
	Korėja ir Kinija surengė septintą FTA jungtinį komitetą. Prekybos ministerija paskelbė apie Korėjos ir Kinijos laisvosios prekybos susitarimo jungtinio komiteto susitikimą. Kinija išlieka kritinė Korėjos tiekimo grandinių, eksporto ir importo partnerė, todėl techniniai FTA dialogai turi strateginę reikšmę. 
	Korea and China Hold Seventh FTA Joint Committee

	2026-06-10
	Korėjos laivų statytojai dominuoja laivų užsakymuose. Trys didžiausios Korėjos laivų statyklos (HD Korea Shipbuilding, Hanwha Ocean, Samsung Heavy) šiemet užėmė apie 80 proc. pasaulinių labai didelių dujovežių, įskaitant amoniako laivus, užsakymų. Bendrovės kapitalizuoja tvirtą energetikos infrastruktūros paklausą ir orientuojasi į pelningus, aukštos vertės laivus (SGD, amoniako). Tai užtikrina ilgalaikį užimtumą (užsakymų portfelis iki 2028 m.) ir stiprina Korėjos pozicijas, kol Kinijos konkurentai traukiasi dėl JAV-Kinijos įtampos.
	https://www.kedglobal.com/shipping-shipbuilding/newsView/ked202606100001

	2026-06-15
	Korėja diversifikavo dalį kritinių žaliavų, bet sunkiausios priklausomybės lieka. Korėjos importo duomenys už 2025 m. rodo dvejopą vaizdą: pažangą diversifikuojant vienas žaliavas ir gilėjančią priklausomybę kitose. Indžio, grafito ir volframo, giliausiai įsišaknijusių brangiausiose Korėjos eksporto šakose (puslaidininkiai, baterijos), atveju priklausomybė nuo Kinijos sumažės ne greitai (Kinijos dalis siekia 14,8-94,2 proc.). Kadangi Korėjos baterijos ir lustai maitina ir JAV bei sąjungininkų tiekimo grandines, šis pažeidžiamumas yra ir platesnio ekonominio saugumo klausimas.
	https://thediplomat.com/2026/06/south-korea-has-diversified-some-critical-minerals-the-hardest-dependencies-remain

	BENDRA EKONOMINĖ INFORMACIJA

	2026-06-03
	OECD padidino Korėjos 2026 m. BVP augimo prognozę iki 2,6 proc. Pagrindinis augimo veiksnys išlieka puslaidininkių eksportas, kartu numatomas palaipsnis vartojimo atsigavimas ir stipresnės privačios investicijos. 
	OECD Economic Outlook: Korea

	2026-06-08
	KDI – ekonomika toliau palaipsniui gerėja dėl lustų bumo. Valstybinis institutas KDI mėnesio vertinime nurodė, kad ekonomika toliau palaipsniui gerėja, daugiausia dėl puslaidininkių bumo, nepaisant Artimųjų Rytų karo rizikų. Pramonės gamyba balandį augo, o puslaidininkių sektorius pakilo 13 proc. Vis dėlto institutas įspėjo, kad aukštos naftos kainos kursto infliaciją ir didina gamybos sąnaudas, todėl rizikos ekonomikai išlieka.
	https://en.yna.co.kr/view/AEN20260608006200320

	2026-06-01
	Filipinų ir Japonijos bendrovės susitarė dėl 210 mlrd. PHP turizmo ir pramonės infrastruktūros projektų. Didelė dalis įsipareigojimų siejama su Filipinų prekybos ir ekonomikos ministerijos prioritetais, todėl ši naujiena aktuali vertinant Filipinų siekį pritraukti aukštesnės pridėtinės vertės investicijas. E
	PH, Japan firms forge P210-B deal for tourism, industrial infra

	2026-06-04
	Filipinai atveria kelią investicijoms per naują mokesčių paskatų sistemą Prezidentas F. Marcosas Jr. patvirtino naują investicijų paskatų schemą pagal Memorandum Order No. 47, siekiant pritraukti daugiau kapitalo į prioritetinius sektorius. 
	Marcos opens door to more investments with new tax incentive scheme

	2026-06-05
	Vyriausybė infliacijos mažėjimą sieja su UPLIFT priemonėmis Filipinų vyriausybė teigia, kad infliacijos valdymo priemonės yra veiksmingos, jos orientuotos į pragyvenimo išlaidų ir maisto kainų valdymą. 
	Palace credits easing inflation to UPLIFT measures

	2026-06-09
	Filipinai stiprina darbo rinkos atsparumą. Filipinų vyriausybė paskelbė, kad didins dėmesį darbo rinkos atsparumui, kokybiškų darbo vietų kūrimui ir skurdo mažinimui. Darbo rinkos stabilumas yra svarbus vidaus vartojimo ir paslaugų sektoriaus augimui, ypač BPO, turizmo ir mažmeninės prekybos srityse. 
	Gov't vows stronger labor market resilience amid economic challenges

	2026-06-10
	Filipinų tiesioginės užsienio investicijos kovo mėn. siekė 611 mln. USD.  
	PH foreign direct investments reach $611 million in March

	2026-06-11
	ES ir Filipinų žaliosios ekonomikos partnerystė remia žiedinės ekonomikos PPP projektus. ES ir Filipinų žaliosios ekonomikos partnerystė pasirašė susitarimus su trimis Mindanao vietos valdžios institucijomis dėl techninės ir galimybių studijų paramos žiedinės ekonomikos viešojo ir privataus sektoriaus partnerystėms. Iniciatyva orientuota į atliekų valdymo, tvarios infrastruktūros ir miestų paslaugų gerinimą. 
	EU-Philippines Green Economy Partnership signs agreements with three cities to support circular economy PPPs

	2026-06-15
	Užsienyje dirbančių filipiniečių perlaidos auga. Užsienyje dirbančių filipiniečių piniginės perlaidos balandį pasiekė apie 2,7 mlrd. USD. Perlaidos išlieka vienu svarbiausių vidaus vartojimo ir mokėjimų balanso stabilumo šaltinių Filipinų ekonomikoje. 
	Remittances from overseas Filipinos up in April

	2026-06-16
	Verslo atstovai ragina pilnai įgyvendinti Filipinų pramonės politiką. Filipinų pramonės federacijos atstovai paragino nuosekliai įgyvendinti šalies pramonės politiką, siekiant stiprinti vietinę gamybą ir sumažinti priklausomybę nuo importo. 
	Biz exec calls for full implementation of PH industrial policy

	2026-06-18
	Filipinų centrinis bankas padidino bazinę palūkanų normą. Palūkanų norma padidinta 25 baziniais punktais, reaguojant į padidėjusią infliaciją. Pinigų politikos griežtinimas gali paveikti vartojimą, finansavimą ir investicinius sprendimus. 
	BSP hikes policy rates by another 25 basis points

	2026-06-24
	ES WTO peržiūroje pabrėžė augančius prekybos ryšius su Filipinais ES pareiškime per Filipinų prekybos politikos peržiūrą WTO pažymėta, kad 2025 m. ES ir Filipinų prekyba išaugo 4,5 proc. iki 17,6 mlrd. EUR. ES taip pat akcentavo Filipinų įsipareigojimą atvirai ir nuspėjamai prekybos aplinkai. 
	EU Statement at the Trade Policy Review of the Philippines, 24 June 2026

	2026-06-24
	Energetikos ministerija kvietė teikti pastabas dėl žaliosios energijos aukcionų ir atliekų-to-energy (WTE) reguliavimo. Konsultacijos yra svarbios investuotojams, nes formuoja taisykles naujiems žaliosios energetikos projektams. 
	Draft Amendments on DC2026-04-0011 and Second Supplemental TOR

	2026-06-25
	Filipinai tęsia Japonijos investuotojų pritraukimą į pramonės parkus Japonija išlieka vienas svarbiausių Filipinų ekonominių zonų investuotojų, ypač elektronikos, gamybos ir pažangių paslaugų srityse. 
	PEZA Deepens Japan Investor Engagements, Advances Expansion Prospects in Key Industrial Parks

	2026-06-26
	Filipinų žemės ūkio institucijos akcentavo Livestock and Aquaculture Philippines 2026 parodą kaip platformą naujoms idėjoms, technologijoms ir sektoriaus modernizavimui. Renginys aktualus gyvulininkystės, paukštininkystės, akvakultūros, pašarų ir maisto grandinės įmonėms. 
	Discover new ideas, agri-innovations at Livestock and Aquaculture Philippines expo

	2026-06-30
	Filipinų ekonominėse zonose 2026 m. sausio–birželio mėn. patvirtinti 157 nauji plėtros projektai, kurių vertė siekė apie 140,7 mlrd. PHP. Pasak PEZA, investicijų augimas rodo didėjantį ekonominių zonų vaidmenį pritraukiant gamybos, paslaugų ir technologijų projektus. 
	PEZA Investment Approvals Surge 94.42% to Php 140.7 Billion in First Half 2026

	Data

	2026-06-03
	EBRD prognozuoja aukštą Mongolijos ekonomikos augimą Europos rekonstrukcijos ir plėtros bankas (EBRD) paskelbė, kad Vidurinės Azijos ir Mongolijos ekonomikos 2026 m. turėtų augti 5,6 proc., išlikdamos sparčiausiai augančia EBRD veiklos regionų grupe. 
	Central Asia and Mongolia to see highest economic growth in the EBRD regions

	2026-06-03
	Mongolia Investment Forum Shanghai 2026 pristatė šalį Kinijos investuotojams Šanchajuje surengtas ketvirtasis Mongolia Investment Forum, pirmą kartą perkeliant šią platformą į Kiniją po renginių Niujorke, Londone ir Singapūre. Renginyje pristatytos kapitalo rinkų, kasybos, energetikos ir infrastruktūros galimybės..
	GTJAI Deeply Involved in Mongolia Investment Forum: Shanghai 2026

	2026-06-05
	ES ir EBRD didina paramą skaitmeninėms ir žaliosioms investicijoms Europos Komisija paskelbė apie 150 mln. eurų EFSD+ garantijų papildymą EBRD programoms, kurios apima ir Mongoliją.
	EBRD and EU step up support for digital and green investments

	2026-06-07
	Mongolijos turizmas per pirmus penkis mėnesius augo 32 proc.. Mongolijoje vyksta diskusijos dėl tolesnės turizmo plėtros krypties: ar siekti didesnių turistų srautų, ar orientuotis į mažesnį, tačiau daugiau išleidžiantį turistų segmentą. Specialistai pabrėžia, kad ilgalaikėje perspektyvoje didesnę ekonominę naudą galėtų sukurti aukštos pridėtinės vertės turizmas, ypač pritraukiant daugiau lankytojų iš Europos. Taip pat akcentuojama, kad turizmo plėtra turėtų būti tvari, saugoti šalies gamtinį ir kultūrinį paveldą.
	Mongolia tourism surges 32% in 5M2026
The Economic Impact of European Tourists in Mongolia: Prioritizing Quality Over Quantity

	2026-06-12
	OECD įvertino Mongolijos tvarios infrastruktūros investicijų sistemą. Ataskaitoje nagrinėjami energetikos, transporto ir pramonės sektoriai, investicijų poreikiai bei viešojo ir privataus sektoriaus vaidmuo infrastruktūros finansavime..
	Accelerating Sustainable Infrastructure Investments: Mongolia

	2026-06-16
	Kinijos ruože baigtas Kinijos–Mongolijos pasienio geležinkelio tilto sijų montavimas Kinijos Ganqimaodu–Gashuun Sukhait pasienio geležinkelio ruože baigtas visų 94 T formos sijų montavimas. Projektas svarbus Mongolijos mineralų ir energetinių išteklių eksportui į Kiniją, nes geležinkelio jungtis turėtų padidinti krovinių pervežimo efektyvumą ir sumažinti priklausomybę nuo kelių transporto.
	China section of China-Mongolia cross-border railway completes T-beam installation

	2026-06-17
	Protestai prie Oyu Tolgoi laikinai sutrikdė vario eksportą į Kiniją Aktyvistai blokavo vario eksportą iš Rio Tinto valdomos Oyu Tolgoi kasyklos, reikalaudami didesnės naudos Mongolijos visuomenei. Oyu Tolgoi yra vienas svarbiausių šalies užsienio investicijų projektų ir reikšmingas vario tiekimo šaltinis Kinijai.
	Protesters block copper exports to China from Rio Tinto mine in Mongolia

	2026-06-18
	Oyu Tolgoi vario siuntos atnaujintos po protestų Po trumpalaikio blokavimo Oyu Tolgoi vario siuntos vėl normalizuotos. Kasykla 2025 m. pagamino 345 tūkst. tonų vario ir siekia apie 500 tūkst. tonų metinės gamybos, todėl net trumpi sutrikimai turi reikšmę Mongolijos eksportui ir Kinijos žaliavų tiekimui. 
	Copper shipments resume from Mongolia's Oyu Tolgoi mine after protests

	2026-06-18
	Stiprinama tvari kašmyro, vilnos ir odos tiekimo grandinė. UNDP kartu su Mongolijos Maisto, žemės ūkio ir lengvosios pramonės ministerija surengė trijų dienų seminarą, skirtą kašmyro, vilnos ir odos tiekimo grandinių tvarumui. Renginys vyko pagal GEF finansuojamą projektą dėl pavojingų cheminių medžiagų šalinimo iš tiekimo grandinių .
	UNDP and Partners Strengthen Sustainable Cashmere, Wool, and Leather Supply Chains in Mongolia

	2026-06-19
	Mongolija stiprina vaidmenį Kinijos metalurginės anglies tiekimo grandinėje S&P Global analizėje pažymėta, kad Mongolija tapo viena svarbiausių Kinijos metalurginės anglies tiekimo grandžių. Infrastruktūros, logistikos ir pasienio pajėgumų plėtra didina Mongolijos eksporto galimybes, tačiau kartu gilina priklausomybę nuo Kinijos paklausos.
	Mongolia evolves from 'single tree' to China's met coal lifeline

	2026-06-24
	Mongolijos centrinis bankas paliko bazinę palūkanų normą ties 12 proc., atsižvelgdamas į infliacijos ir išorinių rizikų dinamiką. Metinė infliacija gegužę pakilo iki maždaug 11 proc., daugiausia dėl degalų ir maisto kainų.
	The Central Bank of Mongolia

	2026-06-24
	UNDP padeda Mongolijai rengti ilgalaikę mažų emisijų plėtros strategiją. Mongolija yra įsipareigojusi iki 2035 m. sumažinti šiltnamio efektą sukeliančių dujų emisijas 30,3 proc., todėl energetikos, transporto ir pramonės sprendimai taps vis svarbesni investicijų politikoje. ES įmonėms tai gali atverti nišas klimato technologijų, konsultavimo, energetinio efektyvumo ir skaitmenizavimo projektuose.
	UNDP Supports Mongolia to Advance Long-Term Low Emission Development Strategies

	2026-06-26
	Tarptautinis valiutos fondas birželio 10–23 d. Ulan Batore surengė IV straipsnio konsultacijų misiją ir paskelbė baigiamąją išvadą. Misija vertino makroekonominę padėtį, fiskalinės politikos kryptį ir finansinio stabilumo klausimus.
	Mongolia: Staff Concluding Statement of the 2026 Article IV Mission

	2026-06-30
	Rio Tinto ir Mongolijos vyriausybė susitarė dėl Oyu Tolgoi finansinių sąlygų koregavimo Rio Tinto ir Mongolijos vyriausybė susitarė koreguoti Oyu Tolgoi projekto akcininko paskolos palūkanų normą, o tarptautinė žiniasklaida taip pat nurodė, kad buvo sutarta mažinti valdymo mokesčius. Šis susitarimas svarbus, nes Oyu Tolgoi yra didžiausia užsienio investicija Mongolijoje ir vienas pagrindinių šalies vario eksporto šaltinių.
	Rio Tinto and Government of Mongolia agree to adjust Oyu Tolgoi shareholder loan interest rate

	2026-06-30
	ES ir Mongolija aptarė investicinės aplinkos, GSP+ ir geografinių nuorodų klausimus Mongolijos ir ES jungtinio komiteto posėdyje šalys aptarė ekonominį bendradarbiavimą, investicinės aplinkos gerinimą, GSP+ schemos naudojimą ir ketinimą 2026 m. užbaigti derybas dėl geografinių nuorodų susitarimo. Taip pat aptartas bendradarbiavimas atsinaujinančios energetikos, miškininkystės ir Global Gateway darbotvarkės srityse.
	Joint Press Release on the 24th Meeting of the Mongolia–European Union Joint Committee

